
Nr. 564/XVIII/3

RAPORT

asupra dezbaterii şi avizării pe fond a proiectului de lege pentru ratificarea Acordului între Guvernul României şi Guvernul statului Bahrain privind serviciile aeriene, semnat la Bucureşti la 19 iunie 1997 şi adaptat de Senat în şedinţa din 17.decembrie 1997

Cu adresa nr.398/23.XII.1997 de la Cabinetul Secretarului General,comisia noastră a fost sesizată pe fond pentru dezbaterea şi avizarea acestui proiect de lege în conformitate cu art.86 din Regulamentul Camerei Deputaţilor.

Potrivit art.61 din Regulamentul Camerei Deputaţilor s-au solicitat şi s-au primit avize favorabile fără amendamente de la cele 2 comisii de specialitate: Comisia pentru politică externă şi Comisia juridică de disciplină şi imunităţi.

Întrunită în şedinţa din 26.01.1998 comisia a examinat proiectul de lege supus dezbaterii şi având în vedere atât avizele de la comisiile de specialitate cât şi observaţiile şi propunerile din avizul Consiliului Legislativ a putut constata următoarele:

· proiectul de lege analizat face parte din categoria legilor ordinare şi nu contravine prevederilor  constituţionale 

· ratificarea acestui Acord este necesară şi oportună în contextul dezvoltării relaţiilor economice cu Statul Bahrain, prin sporirea eficienţei transporturilor aeriene internaţionale pe bază de reciprocitate între statele semnatare

· textul adoptat de Senat, are în vedere observaţiile şi propunerile din avizul Consiliului Legislativ, care nu oferă soluţie la necesitatea aplicării provizorii a Acordului semnat de părţi, dar neratifica de Parlament deşi în Legea nr.4/1991(art.4) nu există interdicţie expresă în acest sens.

· Ţinând seama de cele de mai sus, Comisia a hotărât să acorde aviz favorabil proiectului de Lege dezbătut şi-l propune pentru dezbatere şi aprobare în Camera Deputaţilor în forma adoptată de Senat .

